mk de hbs_cyr mk mk ru ru hbs_cyr hbs_cyr mk mk hbs_cyr mk mk fr uk mk en mk mk hbs_cyr mk mk mk hbs_cyr mk mk en en en hbs_cyr ru hbs_cyr mk mk mk mk mk mk mk en mk mk bg mk ru mk en mk mk mk mk mk mk mk mk mk mk mk mk mk mk mk mk uk ru fr mk mk ru mk mk mk ru mk mk mk ru mk mk mk ru mk bg mk ru mk mk ru ba mk mk hbs_cyr ru hbs_cyr mk mk mk mk zh mk en ru mk mk mk
Мич Еванс се чувствува одлично во тимот на HRC Honda
MK мотоциклисти на меѓународни трки
Австралиецот Мич Еванс ќе му стане нов колега на шампионот Тим Гајсер во сезоната 2020 од MXGP серијата.
Младиот возач веќе се докажа во MX2 категоријата откако во својот прв настап стигна до место на подиумот. Сега за цел има повторно да се искачи на подиумот но овој пат во MXGP. Помеѓу зимските тестови, успеавме да разговараме со Мич и ги слушнавме неговите планови за следната година.
Мич, каков беше почетокот на твојата кариера со оглед на тоа дека доаѓаш од Австралија?
- Почнав да се натпреварувам во неколку локални серии, MXJunior, MXOne и MXD шампионатите. Потоа се преселив во Европа и 2019 година ми беше прва сезона како возам на овој континент и како сум дел од 114 Motosport. Ова ми значи многу бидејќи настапувам на истите патеки каде што во минатото возеле и моите херои.
Џакомо Гариболди има високо мислење за тебе и за твојот настап на 2018 MX of Nations. Дали и за тебе овој настан има посебно значење?
- Да, тоа беше многу важен момент во мојата кариера. Австралија има само две места на овој настан и морав да дадам се од себе за да бидам дел од натпреварувањето. И за среќа успеав.
На средина си од тренинзите и тестовите. Какво беше првото искуство со овие мотоцикли?
- Досега немам возено Honda 450. Но уште од првиот пат кога се качив на мотоциклот се чувствував сигурно. Тој е многу лесен за возење. Веднаш знаев дека ја донесов вистинската одлука.
Оваа година ќе му бидеш тимски колега на актуелниот шампион, Тим Гајсер. Дали тоа ти помага или ти прави дополнителен притисок?
- Мислам дека тоа ми помага бидеји можам да учам од најдобриот. Не верувам дека ми прави дополнителен притисок. На ова гледам како на една голема предност бидејќи одблиску можам да го гледам неговиот настап и да учам од него. Плус, одлично се сложуваме. Тим е навистина добра личност.
Има уште до почетокот на сезоната 2020 но можеш ли да ни откриеш кои се твоите цели за оваа сезона?
- Тоа е тешко да се каже. Искрено, сакам да се искачам на подиумот и ќе дадам се од себе тоа да се случи. Но јасно ми е дека и другите возачи се навистина добри и ќе морам да бидам малку поприземен во однос на очекувањата. Идеално, би сакал постојано да бидам меѓу најдобрите десет возачи а кога ќе имам добар ден, да се најдам и меѓу првите петмина. Мислам дека тоа може да се постигне. Секој резултат над тоа би бил неверојатен.
Во моментов имаш тренинзи. Дали тоа значи дека секој ден си со мотоциклот?
- Не, во овој период од годината работиме на физичката подготвеност. Возам два пати неделно само колку да останам во форма. Претежно сум во сала каде што вежбам. Искрено, сега ова ми е еден од најинтересните делови но кога бев помлад се обидував да го избегнам. Но сега после тренинг се чувствувам фантастично.
Previous article: Перо Димитров: „Јас сум од оние возачи кои никогаш не гледаат назад. Само напред.“ Пред Next article: Ексклузивно: Баутиста: Дали ми недостига MotoGP? Не, во WorldSBK јас сум ѕвезда! Следно
Повторно победи “погрешното” Ducati!
Чуден беше викендот во Јапонија во кој, во кралската класа, главни беа аутсајдерите кои не се...
Покрај Fabio и Aleix, Pecco мора да вози и против идниот колега Enea
Викендот исполнет со многу возбудувања и инциденти заврши малку поинаку отколку што очекувавме....
Gremium MC: Забава на 17-ти септември
Gremium MC Macedonia ве поканува на септемвриска мото забава.
WSBK во Франција од играчка плачка!
Се разгорува борбата за титула и по доминацијата на Ducati & Bautista, Rea и Toprak покажуваат...
На 13-ти септември 2007 година македонската он-лајн заедница беше збогатена со првиот веб сајт за...
Мич Еванс се чувствува одлично во тимот на HRC Honda
COPYRIGHT © 2007-2022 MOTORI.COM.MK. СИТЕ ПРАВА СЕ ЗАШТИТЕНИ.
Ви благодариме за тоа што споделувате содржини и го поддржувате нашиот веб сајт.